Nu må vi vel snakke? Retssagen er slut.
Ja, vi må snakke. Vi må bande. Vi må gøre, hvad vi vil.
Okay, så først en tissepause, så går vi i gang.
Nå, hvad synes du? Skyldig, ikke? Det var hende.
Jeg synes faktisk, at vi burde vente på de andre.
Så I hende ved forsvarets bord?
Hvem af dem? Hende med tv-prædikanten?
Nej, nej. Hende, der suttede på tæer.
Kom nu, hvad hed han? Den prostituerede...
Forsvarsadvokaten? Hun er konen, ikke?
Ja. Jeg syntes, jeg genkendte hende.
Begrundet tvivl.
Hvad mener vi med begrundet tvivl?
Jeg troede, manden kom ud?
De udnytter hende ved at sætte hende ved forsvarets bord.
Hun er der, fordi hun er en dygtig advokat.
Okay, er alle klar?
- Skal vi stemme først? - God idé.
Tag en blok.
Så når I skal stemme, må I spørge jer selv...
Er denne unge kvinde i stand til at begå mord?
Kunne Bianca Price tage en pistol og skyde sin veninde i brystet?
Okay.
- 6 skyldig, 6 ikke skyldig. - Selvfølgelig.
Hvor sært, når nu vi er seks mænd og seks kvinder.
Mener du, det her er kønsdiskriminerende?
Nej da. Det handler ikke om udseende. - Sandt.
Hun er bare en sød pige, der har en trekant.
Mænd kan ikke tro, en smuk kvinde kan dræbe nogen.
Det er, fordi anklagerne ikke passede deres arbejde.
Jeg stemte ikke skyldig, men ikke på udseendet.
Er det ikke lige så sandsynligt, at kvinder er misundelige?
- Nu går I over grænsen. - Tak. Han har ret.
- I ser pigen og tænker "elskerinde". - Hun er ikke en pige, men en kvinde.
- Men... hvad hedder hun? - Alicia.
Ja, Alicia Florrick. Hun sad ved siden af og støttede hende.
Og forsvarsadvokater laver aldrig numre.
Lad os holde os til kendsgerningerne.
Okay, ræk hånden op, tak. En ad gangen.
- Marisol. - Okay, politiet, kriminalbetjenten.
Den første dag kiggede han på os og sagde:
Tiltalte var smurt ind i blod. Hun var den eneste i værelset hos ofret.
- Og mordvåbnet? - En 9 mm automatpistol.
Den tilhørte tiltalte, registreret i hendes navn.
Hun fik den af sin mor til selvforsvar.
Våbnet lå på gulvet ved hendes fødder.
Ja, sir. Med hendes fingeraftryk på aftrækkeren.
Jeg har et spørgsmål. Hvem var pigen, der kom ind midt i hans vidneudsagn?
Netop. Han smilede til hende. Jeg troede, hun tilhørte forsvaret.
Der var en fest nedenunder med 30 personer.
- Og de hørte skuddet? - Ja.
De løb ind 30 sekunder efter og fandt den tiltalte, Bianca Price, ved offeret.
Hvor lang tid efter mordet er det foto taget?
Cirka 30 sekunder. Det er det gode ved mord på skoler nu om dage:
Alle har en mobil. Så det er svært at slippe godt fra mord.
Protest.
Det var ikke et spørgsmål, mr Gardner.
Men jeg vil bede vidnet om at undgå at redigere i stoffet.
Undskyld, hr. dommer.
- Det her skete på kollegiet? - Ja, sir.
- Der var blod overalt. - Det er taget 30 sekunder efter skuddet.
- Hun sidder ved siden af pistolen. - Hun sagde, hun var på toilettet.
Nej, det sagde hendes advokat.
Bianca sagde, hun var på toilettet, da hun hørte skuddet.
Protest, ikke blandt beviserne.
- Mr Gardner, jeg forventer mere af dig. - Undskyld, hr. dommer.
Okay, så siger jeg det. Jeg stoler ikke på den betjent.
Ja, og hans ørering. Hvad var det?
- Mænd går med øreringe nu om dage. - Og hvad med stubbene?
Hvad? Stoler du ikke på ham, fordi han ikke barberer sig?
Burton, du var den første betjent på stedet?
Ja, mr Gardner.
- Og hvor var din partner? - Han var syg.
- Så du var der alene? - Ja, jeg var der alene.
Bortset fra mindst 20 andre studerende i rummet.
- Du har aldrig forfalsket beviser? - Nej, jeg har aldrig forfalsket beviser.
Så hvis jeg spurgte dig om en rapport fra Interne Affærer...
- Protest, hr. dommer. - Mr Gardner, helt ærligt, kom herop.
- Hvad med den rapport? - Hvilken rapport? Den hørte vi intet om.
- Det var måske harmløst. - Seriøst?
- Gider du lige. - Mener du det?
Anklagen er irrelevant og ubetydelig. En øl i arbejdstiden?
Du leger med ilden her, mr Gardner.
Enhver anklage fra Interne Affærer er relevant.
Nej, du antyder over for juryen, at der foregår noget mere forbryderisk.
At kriminalbetjent Burton plantede beviser.
Lad os opføre os som voksne og indrømme, hvad du gør.
Nej, hr. dommer. Åh, nej, nej.
Jeg skal formane juryen. Det er alt, hvad jeg kan gøre, mr Brody.
Vær forsigtig, mr Gardner.
- Gå ad helvede til. - Morer du dig?
- Jeg siger... - Du kan ikke...
Vent, dommeren formanede os til ikke at tage hensyn til det.
Okay så, men jeg stoler ikke på Speedy.
Vi mødes igen kl. 9:30 i morgen.
Nyder du at spolere mit omdømme?
Det er den bedste del af min dag.
- Hvad så, jurymand? - Hej.
Jeg tror ikke, de kunne lide mig.
- Hvem, juryen? Det ved man aldrig. - Jeg...
Jeg lyder så forfærdelig. Jeg ville kende mig skyldig.
Nej, det er bare anklagerens sag. Vent bare til vores tur.
- Tak. - Det var så lidt. Tak.
Vi ses, mor.
- Hvordan tror du, det gik? - Det er en god start.
Beklager, vi skal lige i gang.
De sidste advokater efterforskede ikke, og Cuesta vil ikke udsætte.
Vi møder forhindringer. Vi må bruge flere penge på en bedre retstekniker.
- Er det i orden med dig? - Hvad der end skal til.
Hun er mit eneste barn.
Tanken om hende i fængsel er...
- Godt klaret. - Tak.
- Er alt i orden? - Ja, hvorfor? Ja, fint.
- Jeg hørte, det gik godt. - Juryen havde flere kvinder end ønsket.
Sommetider tror jeg, det er mere retfærdigt at slå plat og krone.
- Hvem er det? - Nåh, "Mother Jones".
Han skriver et portræt.
Beklager. Vi er helt begravet i Bianca Price-retssagen.
Du talte om kvinders ret til abort.
Ja. Det er ironisk i dag-
- at "aktivistdommer" plejede at være en anklage, republikanerne kaldte...
- ...demokraterne? - Undskyld?
- Kaldte demokraterne? - Nå, ja.
Anklagen "aktivistdommer", især hvad angår...
Jeg har glemt, hvad jeg ville sige.
- Det frie valg er i fare. - Ja, valget. Det er det.
Kan du give mig et øjeblik?
Tak for Sarah Palin-biografien.
Jeg tænkte, du kunne lide den.
Kapitlet, hvor hun tvinger Big Oil i knæ, er gribende.
Jeg købte en Hillary-biografi for 50 cent på eBay.
Så du er...? Will siger, han vil have dig på Bianca Price-mordet?
Ja, jeg er i byen som vidne i en anden sag.
Godt.
- Jeg ville bare sige hej. - Hej.
Det kan du tro.
Du kender mine regler.
- Hvis de er skyldige, holder jeg op. - Ja.
Jeg kan lide dine regler. Men jeg kan bedre lide dit honorar.
Ja?
Jeg ville lytte med.
- Miss Lockhart. - Mr McVeigh.
Problemet er, at moren fyrede de sidste advokater, fordi de ville indgå et forlig.
Så de tog Jim Crosby som retsteknisk ekspert.
- Jeg gik jo med til at mødes med dig. - Ja. Tak.
Og jeg gik med til at se på beviserne og give dig et tilbud.
Som er?
Jeg tager ikke sagen. Hun er skyldig.
Beklager.
Jeg kan give dig navnene på nogle andre-
- men jeg ville ikke bruge Crosby. Han er ikke overbevisende nok.
Er du sikker på, at hun er skyldig?
Med de beviser, ja.
Hvis jeg var jer, ville jeg vælge et forlig. Held og lykke.
Juryen skal høre en historie.
Anklagerens historie er enkel:
Bianca skød sin bedste ven på grund af jalousi efter en trekant.
Vores historie må være lige så enkel.
Bianca skød ikke Heather.
Ja, det var Biancas våben, men hendes mor havde givet hende det.
Vi må fortælle juryen, hvem der ellers havde adgang til våbnet:
- Joshua Mundy. - Kan du se forskel?
- Han var med i trekanten. Han skød... - Nej, hvorfor?
Og vidneforberedelsen... Cary, Alicia, vi må vente med den retstekniske ekspert.
- Hvorfor? - Vi mistede ham. Vi leder.
Okay, det er alt. Vi skal i retten om en time, kom så.
- Will. - Hvad er der?
Mobilfotoet på Jenny Bauers elevside er forskelligt fra det, hun gav til politiet.
På det her er fyrens fod på tæppet.
- På det her er den ikke. - Tog hun et billede til?
Kun et sekund mellem billederne.
- Det er en video. - Mobiltelefon-video.
Find den.
- Den tager jeg. - Tak.
Jeg ved ikke, om Bianca skal vidne endnu-
- men hvis vi gør det, kan du så udspørge hende?
Ja, jeg kan.
Men jeg tror, Cary ville gøre det bedre.
- Hvorfor? - De er kommet hinanden nær.
Efter 15 år kan jeg stadig ikke se, hvem der er uskyldig og skyldig.
Alle er et mysterium set udefra, inklusive Bianca.
- Vi har ikke haft vores middag endnu. - Det ved jeg.
Er du bekymret for Peter?
Jeg er bekymret for alt.
Ikke jeg.
- Jeg stoler ikke på ham. - Sådan er det ikke!
Okay, en ad gangen, tak.
- Marisol. - Ja, han var lurvet.
Jeg vil ikke giftes med ham. Men jeg tror på ham.
- Det var Heathers idé. - Heather Cross, ofret?
Ja. Hun havde aldrig haft en trekant på zolpidem, og det ville hun.
- Dette var aftenen før ferien? - Ja.
Hun kom ned til mig og sagde...
Skal jeg citere hende ordret?
For hvis jeg citerer, må jeg bruge det ord.
Nej, det må du ikke, mr Mundy. Ikke i min retssal.
Hvis du vil, kan du bruge ordet "klappe".
Og Judy, som den sarte blomst, hun er, oversætter det til det rette ord.
Ikke, Judy?
Okay, så Heather sagde:
"Vil du med op og klappe med Bianca på zolpidem?"
Og jeg tænkte... Det var noget, hun havde læst om Tiger Woods.
Zolpidem-sex, du ved, afslappet og vildt.
Og jeg...
- Du ved. - Nej, det ved jeg ikke, mr Mundy.
Du må bruge dine ord.
Jeg sagde:
"Ja." Jeg mener...
"Klappe, ja."
Hvor er mit liv dog vidunderligt. Fik du det, Judy?
Og du og Bianca havde været kærester?
Ja, og hun flippede altid ud over andre kvinder-
-så det overraskede mig, at hun ville.
Flippede ud, i betydningen jaloux?
Ja.
Hvad skete der så?
Tja, vi klappede.
Og jeg mener klappede.
Jeg forlod dem ret udmattede på Biancas værelse.
Jeg gik ned for at hente en øl.
Da hørte vi skuddet.
Og jeg løb ovenpå og fandt Heather på gulvet-
- helt rød af blod og med pistolen på gulvet.
- Nå ja, du er her i en anden sag. - Nemlig.
- Vi er klar. - Vil du se på?
Ja, men så kommer jeg for sent.
Middag?
I morgen aften kl. 20. The Westin.
Jeg...
Okay.
Så du havde været kærester med Bianca et stykke tid?
Ja, et lille stykke tid.
Et lille stykke tid, som to stævnemøder?
Ja, det var det vel.
Og med stævnemøder mener vi, at du gik i seng med hende to gange.
- Ja. - Du har den virkning på kvinder.
Bliver de jaloux efter to stævnemøder?
Protest, argumenterende.
Taget til følge, desværre.
Angående den zolpidem, som Heather og Bianca tog.
- Tog du den også? - Ja.
Og du ved, at zolpidem er et sovemiddel og et psykoaktivt stof?
- Hvad? - Man kan få hallucinationer.
Man kan også få diarré.
Jeg fik ikke diarré.
Godt, det glæder mig.
- Men hallucinerede du? - Nej.
Det kan også forårsage hukommelsestab.
- Vidste du det? - Nej.
- Lad os lave et eksperiment. - Protest.
Du ved, jeg kan lide eksperimenter, mr Brody, underkendt.
Hvilken farve havde Biancas trusser den aften?
Hvilken farve? Hvide.
Det er et rigtig godt gæt, mr Mundy-
- når nu 85% af alle trusser, der sælges i USA, er hvide.
Men du tog alligevel fejl. De var sorte.
Det var fjollet. Mænd kan ikke huske den slags.
Farven på en kvindes trusser?
- Tager du gas på mig? - Ikke da.
Siger du, at hun dyrker sex med sin kæreste og en anden pige...
- ...og ikke er jaloux? - Det var lidt overdrevet for mig.
Hun gik i seng med ham to gange. Han er ingen kæreste.
Så du skifter side? Nu er du ikke skyldig?
Nej, det ved jeg ikke. Jeg...
Motivet virker latterligt. I dag betyder en trekant ingenting.
- Jeg er ved at blive gammel. - Jeg vil gå i skole igen.
Jeg synes, vi burde stemme igen.
Med vores hænder. Alle, der siger ikke skyldig?
Syv mod fem. Nu sker der noget.
Jeg vil vide, hvordan de, der stemmer ikke skyldig, kan forklare billedet.
Jeg forstår ikke, miss Bauer, at der på din elevside ligger et andet billede.
Dette er fra et tidligere billede, og det her fra et senere.
Fra din mobil-video.
- Er du fra politiet? - Jeg har fået til opgave at efterforske.
Jeg slettede den.
Videoen? Det tror jeg ikke på.
En, der praler med at hjælpe politiet sletter ingenting.
Jeg prøvede ikke at skjule noget for politiet.
- Det ved jeg. - Det er bare...
- Jeg havde aldrig gjort det før. - Gjort hvad?
Okay, Tim.
Jeg gør det for dig, og så gør du det for mig.
Jeg var fuld, vi sendte bare frække beskeder.
- Hvis mine forældre ser det... - Vi behøver ikke sige det.
- Josh gik op før skuddet. - Hvad?
Josh gik op før skuddet. Han sagde, han gik op bagefter.
Hvem taler Josh med?
Hvem er det?
Jeg har set ham i motionscenteret. Josh er altid sammen med ham.
Jeg tror, han er en træner eller noget.
Ham her.
- Hvem er han? - Ernie Suarez. Sportschefens assistent.
Har han et skab her? Ernie?
Ja, han har ikke tømt det endnu. Det er der.
Har du nøglerne?
- Skal du ikke have en kendelse? - Jo, hvis jeg var strisser.
Jeg kan hente noget værktøj, men det er lettere, hvis du åbner.
- Så du er ikke strisser? - Nej.
Og du arbejder ikke for campuspolitiet? Hvem er du så?
Kalinda.
Nogen har haft travlt.
Campuspolitiet tjekkede computernes serienumre.
De er fra en række af 30 indbrud det sidste år.
Godt, så historien er:
Josh skød Heather, da hun så ham bryde ind i hendes værelse.
Jeg tager med campuspolitiet, når de tjekker Joshs værelse.
- Godt. - Er det vores retstekniske ekspert?
Vi får se. Vi har en samtale nu.
Gud hjælpe os.
- Hvad sker der? - Hvad?
...sker der? Will ser slet ikke på dig længere.
Jo, han gør.
Har du været en slem pige?
Jeg går nu.
Sarah Palin talte til partimedlemmer i Texas-
- som en del af sin turné. Palin var igen ude efter præsidenten-
-angående nationens sikkerhed.
Vi må have en øverstbefalende, ikke en juraprofessor ved katederet.
Amerika er klar...
Så du siger, det stemmer overens-
- med at vidnet, Josh Mundy, affyrede våbnet, der dræbte ofret?
Ja, det er... Ja, det gør jeg.
Selv uden spor af krudtslam på hans hænder?
- Ja, det stemmer. - Kan du forklare det?
Ja, jeg...
Lad mig se.
Sådan.
Kuglens vej... Pokkers også.
Pistolen var i brysthøjde og holdt af en med tiltaltes højde-
-og blev affyret fra 90 cm afstand.
Forsvarets ekspert, da han fik sin laserpen til at virke...
- Protest. - Trukket tilbage.
Han hævdede, at krudtslammet på Bianca Prices hænder-
- kunne komme fra hendes kontakt med ofret.
- Virker det sandsynligt for dig? - Nej.
Jeg ved det ikke.
To eksperter siger det stik modsatte, og de er begge 100% sikre. Hvad gør vi?
Der var et afsnit af CSI New York-
- hvor krudtslammet blev overført fra en person til en anden.
- De siger, det tit sker. - Men det er tv.
- Jeg har hørt det andre steder. - Også mig.
Så det er ikke umuligt.
Det er underligt, hvor få fysiske beviser der er.
- Der er krudtslammet. - Hvad med det retsmedicinske? DNA?
Vent lidt, ombestemmer I jer?
Lad os stemme igen. Alle, der stemmer ikke skyldig?
- Okay, seks mod seks. - Ja, men andre seks.
Så det er fremskridt.
Campuspolitiet, vi kommer ind.
Okay. Gå ind og undersøg det.
Er der noget?
- Er din plan at følge mig? - Ja.
Det er den eneste måde, jeg får mere ud af dig, end du af mig.
Hvad så?
Josh bliver færdig med trekanten, går ned for at få en øl i korte ærmer.
- Hvor har du det fra? - Josh går op igen.
Bianca på badeværelset hører skuddet.
Alle løber op, og sekunder senere-
- som var det trolddom, Josh i sin læderjakke.
Han fryser. Han tager en jakke på. Det sker.
Eller også dækker han krudtslammet på hænderne.
Skriver du skønlitteratur for tiden?
Der er kun én måde at finde ud af det på.
Se efter krudtslam.
Hvor ville jeg komme hen?
- Hvad mener du? - Hvilket fængsel?
Dwight Korrektionsanstalt.
- Er det stort? - Det ved jeg ikke.
- Vi har en god sag. - Det ved jeg.
Det er bare, at dem fra skolen kommer ikke på besøg.
Hvis min sambo sad inde, ville jeg nok heller ikke komme.
Jeg ved det ikke.
45 år.
Det er i værste fald.
Ville du besøge mig?
Ja.
Tak.
- Jeg er latterlig. - Nej.
Nej, du er ikke latterlig.
Denne tavse, stoiske ting, det er bare en facade, ikke?
Når du kommer hjem, begynder du at citere Proust?
Ja.
Skål for cowboys.
Hvem kunne vide, at jeg elskede cowboys?
Der ligger måske i vores DNA, som amerikanere.
Ja, du behøver ikke tale sådan.
Jo, jeg behøver tale sådan, fordi det er sådan, jeg taler.
Der findes en selviskhed i cowboyens tavshed.
Han tvinger alle andre til at holde samtalen i gang.
Hvad laver jeg?
- Nej, virkelig, hvad laver jeg? - Du spiser middag.
Du kan lide Sarah Palin. Og jeg...
Jeg synes, hun er djævelen selv.
- Ja. - Og valg.
Hvordan kan du gå ind for illegale aborter?
- Drabet på 1,2... - Hold op.
Ti stille.
Stoisk tavshed?
Jeg kan ikke.
Jeg kan ikke, jeg er ked af det. Jeg vil, men jeg kan ikke.
- Skal du gå? - Jeg vil gerne blive.
Men tre generationer demokratiske forfædre skriger deres protest ud.
Det er mange generationer.
- Jeg håber, det er godt. Vi kæmper her. - Potentielt godt.
De fandt krudtslam på Joshs jakke.
Hans...? Hvor er du?
Politistationen. De har også fundet noget andet på den.
Heathers blod. De afhører Josh nu.
Godt, jeg må høre resten.
Måske ikke. Politiet er på sagen.
- Jeg er uden for afhøringslokalet. - Ring, når du har noget.
Jeg ringer rundt og gør vidnerne klar.
- En anden ekspert. - Er allerede sket.
Hvad?
Maltbolsje?
Hvad skete der, Burton?
Han begik indbrud i de værelser.
Han arbejdede sammen med Heather. De planlagde at berøve din klient.
Lyder fornuftigt. Forsøger at myrde sin kollega.
Og teknikerne bekræfter, at det er krudtslam på jakken og Heathers blod.
Okay...
Jeg kan ikke se det slemme endnu.
Det er ikke slemt, for mig.
Blodet og krudtslammet var på indersiden af jakken.
Så han tog den om hånden, han skød med.
Josh sagde, jakken lå på gulvet. Han hørte skuddet, kom ind i rummet-
- tog jakken, der lå mellem Bianca og Heather-
-tog den på og havde den på hjem.
- Fordi han er skyldig. - Ja, i indbrud.
Jeg er ikke forsvarer, Kalinda.
Jeg lyver ikke for at hjælpe en klient. Jeg kigger bare på kendsgerningerne.
- Og kendsgerninger er imod dig. - Okay.
- Ja? - Undskyld, Alicia. Jeg ved, det er sent.
Nej, nej. Jeg er oppe.
Vi har et problem med historien.
Jeg tror, vi må lade Bianca vidne.
- Havde Kalinda ikke noget? - Det holdt ikke.
- Kan du klare at udspørge hende? - Ja.
Jeg ved, det er mærkeligt.
Det er okay.
Nej.
Jeg kan ikke lide, når det er mærkeligt.
Det ved jeg godt.
Heller ikke jeg.
Når jeg ser på dig i løbet af dagen, vil jeg vide, hvad du tænker.
Nogle gange ved jeg ikke engang selv, hvad jeg tænker.
- Will. - Ja?
Hvis det havde været anderledes på Georgetown-
-hvis det havde været os og ikke Peter...
- ...havde vi holdt en uge. - Nej, vi havde ej.
Jo, vi havde.
Det er romantisk, fordi det aldrig skete.
Hvis det var sket, havde det bare...
...været livet.
Will, lad nu være med at sige det.
- Jeg forstår det ikke. - 9 mm, automatisk med seks skud.
De laves ikke mere, for de er for følsomme.
- Det mindste lille tryk affyrer. - Et uheld?
Ja, men ikke, som man skulle tro.
Anklageren havde ret. Skuddet blev affyret fra 90 cm.
Og våbenet lå i jeres klients skuffe.
Heather var en tyv. Da Bianca var på toilettet-
- ledte Heather efter værdigenstande og penge.
Åh, gud.
Hun tjekkede skuffen med våbenet...
...tog fat i det, og...
Det er da løgn.
Skuddet blev affyret fra 90 cm, men lodret, ikke vandret.
- Heather affyrede det ved en fejl. - Intet signal herinde.
Da den var blevet affyret, faldt pistolen ned på gulvet.
Problemet var, der ikke var blod eller krudtslam under.
- Derfor så jeg det ikke. - Han tog sin jakke.
Ja. Mr Mundy tog sin læderjakke fra gulvet-
-og der var blodet og krudtslammet på.
- Vil du vidne om det her? - Selvfølgelig. Det sædvanlige honorar.
Men det er ikke en god historie.
Det er bare en ulykke uden skurke.
- Men hvis det er sandt... - Men det lyder ikke sandt.
Anklagerens historie lyder som sandheden.
Der er en skurk, Bianca, og et motiv, jalousi.
Vores historie har ingen fornuft, kun tilfældigheder.
Vi vil ikke lære nogen noget, bare vinde.
Der er et andet problem. Vi har allerede sagt, det var Josh.
- Selv vores egen ekspert støtter det. - Vi må modsige vores egen ekspert.
Der findes en anden måde at afgøre det.
Spørg klienten.
- Skete det sådan? - Det siger vores tekniske ekspert.
Jeg ved ikke... fremlægger vi de nye beviser eller ej?
- Hvad er klogest? - Det må vi diskutere.
Vores bekymring er, at vi prøvede ét forsvar.
Prøver vi et andet, kan der ske to ting:
Vi mister troværdighed og taber, hvis juryen troede på, at Josh gjorde det.
Så hvad skal jeg gøre?
Sig sandheden. Sandheden har den fordel at være sand-
- og på et vist niveau er sandheden altid mere troværdig.
Så er det den, vi bruger, sandheden.
Og du tror, skuddet var selvforvoldt?
Jeg tror ikke noget. Videnskaben peger på det.
Skuddet var selvforvoldt ved en fejltagelse.
- Tak, mr McVeigh. - Helt i orden.
Som du sagde, mr McVeigh, ville du oprindeligt ikke vidne i sagen.
Ja, jeg troede, miss Price var skyldig.
Og for to dage siden fik du en åbenbaring?
Hvis du med åbenbaring mener nye beviser-
- denne jakke med blod og krudtslam, så ja, det fik jeg.
Så du ombestemte dig?
Ikke mit ordvalg, men jeg protesterer ikke mod det.
Du bor på Westin, mens du vidner i en anden sag?
Ja.
Det er et hotel, hvor mange anklagere huser sine vidner?
Ja, det tror jeg.
Et hotel, hvor flere anklagere så dig mødes med en anden advokat.
- Er det et spørgsmål? - Nej.
Her er spørgsmålet:
For to aftener siden, før du magisk nok ombestemte dig om sagen-
- spiste du da middag med en partner fra Stern, Lockhart & Gardner?
- Ja. - Protest!
Spørgsmålet blev besvaret.
Ja, men det blev besvaret for hurtigt.
Så lad mig underkende lige så hurtigt.
Og efter middagen, fulgte omtalte partner-
- Diane Lockhart, med dig ind på dit hotelværelse?
Ja.
- Havde I et seksuelt forhold? - Protest. Hvordan er det relevant?
Jeg går ud fra, mr Brody ville sige-
- at vidneudsagnet var købt med dette påståede seksuelle forhold.
- Stemmer det, mr Brody? - Det gør det.
Mr Brody, jeg godkender mr Gardners protester.
Men du er nok ligeglad, fordi du smed lige en stinkbombe-
- i skødet på juryen, og nu løber du i dækning.
Det her er et eksempel...
Og mr Gardner? Ja.
Jeg ser harmen i dit ansigt hvilket ville berøre mig mere, hvis du ikke gjorde-
- nøjagtig det samme under kriminalbetjent Burtons vidneudsagn.
- Undskyld... - Der er kun...
Nej, nej. Nu står det lige, mine herrer.
I har begge spillet højt spil med antydninger, ikke kendsgerninger.
Så vi vil prøve at lade retfærdigheden klare sig selv.
Flere spørgsmål, mr Brody?
Nej, men vi anmoder om begrænsende instrukser.
Jury, når I vurderer mr McVeighs vidneforklaring-
- må I overveje mulig partiskhed, når I afgør, hvor stor vægt-
-I vil lægge på det, han sagde.
Jeg synes nærmest, det er middelalderligt.
De smider os herind, låser døren, giver os en masse selvmodsigende beviser-
- og forventer, at vi træffer en retfærdig beslutning. Helt ærligt.
Nå...
Skal vi stemme igen?
- Jeg er færdig. Du er på mit kontor. - Du kunne ikke...
Du forstår ikke, hvad du gjorde mod firmaet.
- Havde du tænkt dig at sige det? - Nej.
- Jeg troede, at det var mit liv. - Ja, når det ikke berører vores klienter.
- Det berørte ikke vores klienter. - Juryen slugte det råt.
Det var sex. Det var ikke krudtslam eller teknisk snak.
- Sex. - Jeg tager hjem.
Havde du bare sagt det eller givet mig et tegn...
Hold nu op, hold nu op.
- Vær ikke sådan en hykler. - En hykler? Hvordan det?
Alicia.
Hvad vil du med det?
- Ryste mig, gøre mig ydmyg? - Gøre dig ærlig.
Der foregår ikke noget med Alicia.
- Det passer ikke. - Jo, det gør.
- Will, jeg har to øjne. - Så brug dem.
Se på mig, se på os. Der foregår ikke noget med Alicia.
Du slukker lyset.
- Anklageren kom med et sidste tilbud. - Uagtsomt manddrab, ti år.
Vi har ikke meget tid. Når dommen kommer ind, forsvinder tilbuddet.
Du ville være 34 år gammel. Du ville stadig...
Du ville stadig have et liv. Men hvis de kender dig skyldig...
45 år, ingen prøveløsladelse.
- 2055. Jeg... - Hvad synes du?
Jeg tror ikke, at du gjorde det, og det vil juryen kunne se.
- Virkelig? - Ja.
Du skal bare bruge én nævning.
Men hvis du tager fejl, går dit liv videre, mens jeg må se min datter...
Jeg kan ikke gøre det her.
- Det ved jeg. - Kan I give os et øjeblik?
- Mor... - Det skal nok gå.
Hør her, de argumenterede lige for det modsatte.
Det har de lov til som forsvar.
Men to eksperter, en siger ét, den anden...
De er forsvaret. Hele pointen er at slå hul i anklagerens sag.
Ja, men eksperten sagde for to dage siden-
- at han mente én ting, nu mener han en anden.
Og hvad hvis han mener noget andet om tre dage?
Du ser noget brugt ud.
Det er jeg vist også.
Jeg sidder her og lytter til jer alle tale.
Jeg føler ikke, vi fik tilstrækkelig mange oplysninger.
Så hvad gør vi?
Har I begrundet tvivl?
Det ved jeg ikke.
Jeg har kun begrundet uvidenhed.
- Kalinda, dommen er på vej ind. - Okay.
- Bianca og hendes mor vil tale med os. - Åh nej.
- Jo. Hvor er Cary? - Hvorfor?
Hun kan lide ham. Han kan måske tale med hende.
Okay.
- Vi er enige. - Ja.
Endelig. Godt klaret.
Demokrati i aktion.
For 15 dollar om dagen.
Mange juryer udveksler nok numre og siger, de vil holde kontakten.
Men ingen gør det.
Lad os spare tid og ikke udveksle numre.
Goddag. Hej.
Jeg ville lige komme ind og takke jer for jeres arbejde.
Desværre må jeg lade jer gå nu og takke jer for jeres tid.
- Hvad har vi gjort? - Ingenting. I klarede det flot.
Det sker sommetider, og vi kan ikke forberede os på det.
Anklageren og forsvaret har netop indgået et forlig.
- Det er din spøg. - Nej, det er det ikke.
Det sker sommetider, når den ene side er bekymret for udfaldet.
Så tak endnu en gang.
Jeg håber ikke, dette mindsker jeres begejstring for retssystemet-
-for om et år vil I blive indkaldt igen.
Så hvad skete der? Hvad var forliget?
Miss Price indvilligede i uagtsomt manddrab.
Ti år.
Tak igen.
IKKE SKYLDIG